ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
ஜி 20 இந்திய தலைமைத்துவம் பதவி
ஜி 20 பிரதிநிதிகள் கூட்டத்தில் மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் உரையாற்றினார்
ஜி 20 பிரதிநிதிகள் கூட்டத்தில் மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் உரையாற்றினார். இந்தியாவின் ஜி 20 தலைமைத்துவம் வசுதைவ குடும்பகம் - உலகம் ஒரு குடும்பம் என்ற தத்துவத்தையொட்டி உள்ளதாக அவர் கூறினார். அனைவரும் பாதுகாப்பாக இருக்கும் வரை எவருக்கும் பாதுகாப்பு என்பது இல்லை என்று தொற்று நோய் நமக்கு கற்றுத்தந்துள்ளதாக அவர் குறிப்பிட்டார்.
நாளை தொடங்கும் ஜி 20 சுகாதார அமைச்சர்கள் கூட்டத்திற்கு முன்னதாக, இன்று ஜி 20 பிரதிநிதிகள் கூட்டத்தில் உரையாற்றிய அவர், இந்தியாவின் ஜி 20 தலைமைத்துவத்தின் சுகாதார பணிக்குழுக்களில் நடைபெற்று வரும் முக்கியமான விவாதங்களை மத்திய அமைச்சர் சுட்டிக்காட்டினார்.
இந்தியாவின் ஜி 20 தலைமைத்துவத்தின் கீழ் டிஜிட்டல் சுகாதார கண்டுபிடிப்புகள் மற்றும் தீர்வுகளின் வளர்ச்சி, பயன்பாடு குறித்து டாக்டர் பவார் குறிப்பிட்டார். "டிஜிட்டல் சுகாதாரத்திற்கான உலகளாவிய முன்முயற்சி ஒரு ஒருங்கிணைந்த அணுகுமுறையைக் கொண்டிருக்க திட்டமிடப்பட்டுள்ளது என்றும் இது தடைகளை களைந்து தற்போதுள்ள நடைபெற்று வரும் டிஜிட்டல் சுகாதார முயற்சிகளை ஒரே அமைப்பின் கீழ் அணுக முடியும் என்பதை உறுதி செய்கிறது" என்றும் எடுத்துரைத்தார்.
----
SM/ANU/IR/RS/KPG
(Visitor Counter : 66
பெண்கள் மற்றும் குழந்தை நலன் அமைச்சகம்
குழந்தைகளுக்கான பி.எம். கேர்ஸ் திட்டம்: கொவிட் தொற்றால் பாதிக்கப்பட்டோரின் குழந்தைகளுக்கு மருத்துவக் காப்பீடு, கல்வி மற்றும் நிதி உதவியுடன் ஆதரவு
குழந்தைகளுக்கான பி.எம். கேர்ஸ் திட்டத்தின் கீழ் பயன்களை நாளை, மே 30-ஆம் தேதி காலை 10:30 மணிக்கு காணொலிக் காட்சி வாயிலாக பிரதமர் திரு நரேந்திர மோடி வழங்குவார். பள்ளி செல்லும் மாணவர்களுக்கு கல்வி உதவித்தொகையை பிரதமர் அளிப்பார். இந்த நிகழ்ச்சியின்போது குழந்தைகளுக்கான பி.எம். கேர்ஸ் கணக்கியல் புத்தகம் மற்றும் ஆயுஷ்மான் பாரத்- பிரதமரின் மக்கள் ஆரோக்கிய திட்டத்தின் கீழ் சுகாதார அட்டை குழந்தைகளுக்கு வழங்கப்படும்.
இந்தத் திட்டத்தினால் பயனடையும் குழந்தைகள், தங்களது பாதுகாவலர்கள் மற்றும் சம்பந்தப்பட்ட மாவட்ட நீதிபதிகளுடன் காணொலி வாயிலாக இந்த நிகழ்ச்சியில் கலந்து கொள்வார்கள் . அமைச்சர்கள் நாடாளுமன்ற உறுப்பினர்கள், சம்பந்தப்பட்ட மாநிலங்கள்/ யூனியன் பிரதேசங்களின் சட்டமன்ற உறுப்பினர்கள் இந்த விழாவில் கலந்து கொள்வார்கள்.
மார்ச் 11, 2020 முதல் பிப்ரவரி 28, 2022 வரை கொவிட் பெருந்தொற்று காரணமாக பெற்றோர்கள் இருவரையோ, அல்லது உயிருடன் இருந்த பெற்றோரில் ஒருவரையோ, அல்லது சட்டரீதியான பாதுகாவலரையோ, அல்லது தத்தெடுத்த பெற்றோர்களையோ, அல்லது தத்தெடுத்த ஒற்றை பெற்றோரையோ இழந்த குழந்தைகளுக்கு ஆதரவளிப்பதற்காக குழந்தைகளுக்கான பி.எம். கேர்ஸ் திட்டம் மே 29, 2021 அன்று பிரதமரால் தொடங்கி வைக்கப்பட்டது. குழந்தைகளின் விரிவான பராமரிப்பு மற்றும் பாதுகாப்பை உறுதி செய்வதன் மூலம் அவர்களுக்கு உறைவிட வசதி அளித்தல், கல்வி மற்றும் உதவித்தொகை மூலம் அவர்களுக்கு அதிகாரமளித்தல், அவர்களுக்கு தன்னிறைவு அளிப்பதற்காக 23 வயது வரை ரூ. 10 லட்சம் நிதி உதவி அளித்தல் மற்றும் மருத்துவ காப்பீடு மூலம் அவர்களது ஆரோக்கியத்தை உறுதி செய்தல் முதலியவை இந்தத் திட்டத்தின் நோக்கமாகும்.
குழந்தைகளை பதிவு செய்வதற்காக http://pmcaresforchildren.in/ என்ற தளம் தொடங்கப்பட்டது. ஒப்புதல் நடைமுறைகளுடன் குழந்தைகளுக்கான அனைத்து உதவிகளை வழங்கும் ஒற்றை சாளர அமைப்புமுறையாக இந்தத் தளம் செயல்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1829132
பாதுகாப்பு அமைச்சகம்
இந்தியக் கடற்படை மற்றும் இந்தியா இன்ஃபோலைன் ஹோம் ஃபைனான்ஸ் லிமிடெட் இடையே புரிந்துணர்வு ஒப்பந்தம்
இந்தியக் கடற்படை வேலை வாய்ப்பு நிறுவனம்  மற்றும் இந்தியா இன்ஃபோலைன் ஹோம் ஃபைனான்ஸ் லிமிடெட் ஆகியவை 27 ஜனவரி 2022 அன்று புரிந்துணர்வு ஒப்பந்தத்தில் கையெழுத்திட்டன. முன்னாள் கடற்படை வீரர்களை இந்தியா இன்ஃபோலைன் ஹோம் ஃபைனான்ஸ் லிமிடெட்டில் பணியமர்த்துவதற்காக இந்தப் புரிந்துணர்வு ஒப்பந்தம் கையெழுத்திடப்பட்டுள்ளது.
இந்தியக் கடற்படைப் பணியாளர் சேவைகளின் கட்டுப்பாட்டாளர் வைஸ் அட்மிரல் சூரஜ் பெர்ரி மற்றும் இந்தியா இன்ஃபோலைன் ஹோம் ஃபைனான்ஸ் லிமிடெட் செயல் இயக்குநர் மற்றும் தலைமை நிர்வாக அதிகாரி திரு மோனு ராத்ரா ஆகியோர் புரிந்துணர்வு ஒப்பந்தத்தில் கையெழுத்திட்டனர்.
முன்னாள் படைவீரர்களுக்கு அவர்களின் தகுதிகள், அனுபவம் மற்றும் சேவைக் காலத்தில் பெற்ற திறன்களுக்கு ஏற்ப வாய்ப்புகளை வழங்குவதை இந்தியா இன்ஃபோலைன் ஹோம் ஃபைனான்ஸ் லிமிடெட் நோக்கமாகக் கொண்டுள்ளது.
இந்திய கடற்படை வேலைவாய்ப்பு முகமையின் முயற்சிகளைப் பாராட்டிய திரு மோனு ராத்ரா, நாட்டிற்குத் தங்கள் சேவையை வழங்கிய வீரர்களுக்கான வேலைவாய்ப்புகளைக் கண்டறிய அவை உதவுவதாக கூறினார்.
வைஸ் அட்மிரல் சூரஜ் பெர்ரி கூறுகையில், “நமது படைவீரர்கள், நமது நாட்டிற்கு செய்த சேவைக்குப் பிறகு வேலைவாய்ப்புகளைப் பெறுவதை எளிதாக்குவதற்கு இந்தியக் கடற்படை வேலைவாய்ப்பு முகமை உறுதிபூண்டுள்ளது,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793231
குடியரசுத் தலைவர் செயலகம்
குடியரசுத் தலைவரிடம் ஐந்து நாட்டுத் தூதுவர்கள் நம்பிக்கைச் சான்று ஆவணங்களை அளித்தனர்
அஸெர்பைஜன், லெசோதோ, சைப்ரஸ், சமோவா, ஜமைக்கா ஆகிய நாடுகளின் தூதுவர்கள் இன்று  குடியரசுத்தலைவர் மாளிகையில் குடியரசுத் தலைவர் திரு. ராம் நாத் கோவிந்திடம் தங்கள் நம்பிக்கைச் சான்று ஆவணங்களை அதற்கான நிகழ்ச்சி ஒன்றில் அளித்தனர்.
நம்பிக்கைச் சான்று ஆவணங்களை அளித்த தூதுவர்கள் விவரம் வருமாறு :
- அஸெர்பைஜன் குடியரசின் தூதுவர் திரு. அஷ்ரஃப் ஃபர்ஹாத்
- லெசோதோ நாட்டுத் தூதுவர் திரு. பொதாட்டா சிகோனே
- சைப்ரஸ் குடியரசின் தூதுவர் திரு. அகிஸ் லோயிசு
- சமோவா சுதந்திர நாட்டின் தூதுவர் திருமிகு ஃபாலாவா பெரினா ஜாக்குலின் சிலா- துலாலேலே
- ஜமைக்கா நாட்டுத் தூதுவர் திரு. ஆபைன் ஹில்
குடியரசுத் தலைவர் செயலகம்
இந்துஸ்தான் ஏரோநாடிக்ஸ் நிறுவனத்தின் ஒருங்கிணைந்த க்ரயோஜெனிக் எஞ்சின் உற்பத்தி வசதியை குடியரசு தலைவர் திறந்து வைத்தார் - மண்டல நச்சுஇயல் ஆய்வகத்துக்கு அடிக்கல் நாட்டினார்
குடியரசு தலைவர் திருமதி.திரௌபதி முர்மு, பெங்களூரூவில் இன்று  இந்துஸ்தான் ஏரோநாடிக்ஸ் நிறுவனத்தின் ஒருங்கிணைந்த க்ரயோஜெனிக் எஞ்சின் உற்பத்தி மையத்தை திறந்து வைத்தார். இந்நிகழ்ச்சின்போது, அவர் மண்டல நச்சுஇயல் ஆய்வகத்துக்கு  அடிக்கல் நாட்டினார்.
நிகழ்ச்சியில் உரையாற்றிய குடியரசு தலைவர், ஒருங்கிணைந்த க்ரயோஜெனிக் எஞ்சின் உற்பத்தி மையம் திறந்து வைத்திருப்பது, இந்துஸ்தான் ஏரோநாடிக்கல் மற்றும் இந்திய விண்வெளி ஆராய்ச்சிக் கழகம் ஆகியவற்றுக்கு மட்டுமின்றி, நாடு முழுமைக்கும் க்ரயோஜெனிக் மற்றும் செமி க்ரயோஜெனிக் எஞ்சின்கள் உற்பத்திக்கான அதிநவீன வசதியை கொண்டிருப்பது ஒரு வரலாற்று சிறப்பு மிக்க தருணம் என்று தெரிவித்தார். நாட்டின் பாதுகாப்பு தொடர்பாக விவகாரத்தில் இந்தியாவின் தன்னம்பிக்கைக்கு இந்துஸ்தான் ஏரோநாடிக்கல் நிறுவனம் பெரும் பங்காற்றியிருப்பதாக குறிப்பிட்டார். இந்துஸ்தான் ஏரோநாடிக்கல் நிறுவனம் படைகளுக்கு பின்னால் இயங்கும் சக்தி என்று கூறலாம். பல்வேறு விமான தளங்களின் ஆராய்ச்சி, உற்பத்தி மற்றும் மேம்பாடு ஆகியவற்றில் இந்துஸ்தான் ஏரோநாடிக்கல் நிறுவனம் மீண்டும், மீண்டும் தனது திறனை நிரூபித்து வருவதாகவும் அவர் கூறினார்.
இந்திய விண்வெளி ஆராய்ச்சிக் கழகம் நாட்டின் பெருமை என்று குடியரசு தலைவர் பாராட்டு தெரிவித்தார். 1960-களில் இந்நிறுவன் செயல்பட தொடங்கியபோது, இந்தியா மிக சிறிய குடியரசாக இருந்தது. கடும் வறுமை, கல்வியறிவின்மை போன்ற பல்வேறு சவால்களை இந்தியா எதிர்கொண்டாலும், அபரிமிதமான ஆற்றலை கொண்டிருந்தது. இந்திய விண்வெளி ஆராய்ச்சிக் கழக வளர்ச்சியின் வேகமானது, தொழில்நுட்ப ரீதியாக வளர்ச்சி பெற்ற நாடுகளின் கவனத்தை ஈர்த்தது. இதன் முயற்சி மற்றும் அர்ப்பணிப்பு, க்ரயோஜெனிக் உற்பத்தி திறன் கொண்ட உலகின் ஆறாவது நாடாக இந்தியாவை மாற்றியுள்ளது.
இந்துஸ்தான் ஏரோநாடிக்கல் நிறுவனமும், இந்திய விண்வெளி ஆராய்ச்சி கழகமும் இணைந்து நாட்டின் பாதுகாப்பு மற்றும் வளர்ச்சிக்கு முக்கியப் பங்காற்றி வருகின்றன என்று குடியரசு தலைவர் தெரிவித்தார். நாட்டின் பாதுகாப்பு மற்றும் வளர்ச்சியை வலுப்படுத்த உதவும் பல்வேறு கருவிகள் மற்றும் திட்டங்களை மேம்படுத்துவதில் இந்த இரண்டு நிறுவனங்களும் முக்கியப் பங்கு வகித்துள்ளன. பாதுகாப்பு தொடர்பாக கருவிகளை உற்பத்தி செய்யும் இந்துஸ்தான் ஏரோநாடிக்கல் நிறுவனம் நம் நாட்டின் விலை மதிப்பற்ற சொத்து என்றும் அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862493
சுற்றுச்சூழல் மற்றும் வனத்துறை அமைச்சகம்
நியூயார்க் வனவிலங்கு பூங்காவில் புலிக்கு கொவிட்-19 தாக்கியதை அடுத்து இந்தியாவில் உள்ள வனவிலங்கு பூங்காக்களில் மிகுந்த எச்சரிக்கையுடன் நடவடிக்கைகள் எடுக்குமாறு மத்திய வனவிலங்குப் பூங்கா ஆணையம் அறிவுறுத்தல்
அமெரிக்க வேளாண்மைத் துறையின் தேசிய கால்நடை சேவைகள் ஆய்வகம் 2020 ஏப்ரல் 5 ஆம் தேதியிட்டு வெளியிட்ட அறிக்கையில், நியூயார்க்கில் உள்ள பிரான்க்ஸ் வனவிலங்கு பூங்காவில் ஒரு புலிக்கு கொவிட்-19 பாதிப்பு இருப்பது உறுதி செய்யப்பட்டிருப்பதாகத் தெரிவிக்கப்பட்டுள்ளது.
அதை எச்சரிக்கையாக எடுத்துக் கொண்டு, சுற்றுச்சூழல், வனம் மற்றும் பருவநிலை மாற்ற அமைச்சகத்தின் கீழ் செயல்படும் மத்திய வனவிலங்குப் பூங்கா ஆணையம், நாட்டில் உள்ள அனைத்து வனவிலங்குப் பூங்கா அதிகாரிகளும் அதிகபட்ச எச்சரிக்கையுடன் இருக்குமாறு அறிவுறுத்தியுள்ளது. பூங்காவில் உள்ள விலங்குகளை சிசிடிவி மூலம் தினமும் 24 மணி நேரமும் கண்காணிக்க வேண்டும் என்றும், அவற்றின் போக்கில் ஏதும் அசாதரணமான நிலை தெரிந்தாலோ அல்லது அறிகுறிகள் ஏதும் தெரிந்தாலோ, பராமரிப்பாளர்கள் உரிய தனிப்பட்ட பாதுகாப்புக் கவச உடை இல்லாமல் அந்தப் பகுதியில் செல்ல அனுமதிக்கப்படக் கூடாது. விலங்குகளுக்கு உணவு தரும் போது குறைந்தபட்ச அளவே தொடர்பு இருக்க வேண்டும் என்றும் அறிவுறுத்தலில் குறிப்பிடப்பட்டுள்ளது.
கோவிட்-19 தொடர்பாக அரசு அவ்வப்போது வெளியிட்டு வரும் பாதுகாப்பு மற்றும் கிருமிநாசினி நீக்க நடைமுறைகளை வனவிலங்குப் பூங்கா நிர்வாகத்தில் இருப்பவர்கள் கடுமையாகப் பின்பற்ற வேண்டும் என்றும் மத்திய வனவிலங்குப் பூங்கா ஆணையம் அறிவுறுத்தியுள்ளது.
மேலும், பொது சுகாதார பராமரிப்புக்கு அரசு நியமித்துள்ள முன்னோடி அமைப்புடன் வனவிலங்குப் பூங்கா நிர்வாகிகள் முழு ஒத்துழைப்பு கொடுத்து, மருத்துவப் பரிசோதனைகள் செய்தல், கண்காணிப்பு, சாம்பிள் எடுத்தல் போன்றவற்றில், தேவையான சமயத்தில் ஒத்துழைப்பு கொடுக்க வேண்டும் என்றும் அறிவுறுத்தப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 183 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 183 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.25 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806392
எரிசக்தி அமைச்சகம்
கொவிட் சிகிச்சை நடவடிக்கைகளை தொடர்கின்றன பவர்கிரிட், என்டிபிசி
மத்திய மின்துறை அமைச்சகத்தின் கீழ் செயல்படும் பவர்கிரிட், என்டிபிசி நிறுவனங்கள் தங்கள் ஊழியர்கள் மற்றும் குடும்பத்தினருக்கு கொவிட் சிகிச்சை, தடுப்பூசி போடும் பணிகளை தொடர்ந்து மேற்கொள்கின்றன.
மத்திய மின்துறை அமைச்சகத்தின் கீழ் செயல்படும் பவர்கிரிட் நிறுவனம், தனது ஊழியர்கள், ஓய்வு பெற்ற ஊழியர்கள், ஒப்பந்த ஊழியர்கள் மற்றும் அவர்களது குடும்பத்தினருக்கு கொவிட் தடுப்பூசி போடுவது மற்றும் சிகிச்சை அளிப்பதில் தொடர்ந்து உதவி வருகிறது.
வடக்கு பகுதியில் உள்ள பவர் கிரிட் நிறுவனம் தனது ஊழியர்கள் மற்றும் குடும்பத்தினருக்காக ஜலந்தர், மோகா, ஹமிர்பூர் மற்றும் வகோரா பகுதிகள் உட்பட பல துணை மின் நிலையங்களில் 5 தடுப்பூசி முகாம்களை நடத்தியது. ஜம்முவில் 100 ஒப்பந்த தொழிலாளர்களுக்காக ஒரு தடுப்பூசி முகாம் நடத்தப்பட்டது. இங்கு 24 மணி நேர தனிமை சிகிச்சை மையமும் அமைக்கப்பட்டுள்ளது. ஊழியர்கள் மற்றும்
அவர்களது குடும்பத்தினர் அறிந்து கொள்ளும் வகையில் கொவிட் தடுப்பு முறைகள் குறித்து ஜம்முவில் உள்ள தலைமையகத்தின் வளாகம், ஊழியர்கள் குடியிருப்பு பகுதியில் விழிப்புணர்வு போஸ்டர்கள் ஒட்டப்பட்டுள்ளன.
என்டிபிசி நிறுவனத்தின் கொவிட் சிகிச்சை மையம்:
மின்துறை அமைச்சகத்தின் மற்றொரு பொதுத்துறை நிறுவனமான தேசிய அனல் மின் நிறுவனம், அப்போலோ தொலைதூர சுகாதார சேவை அமைப்புடன் இணைந்து அசாமில் உள்ள பொங்கைகான் பகுதியில் கொவிட் சிகிச்சை மையத்தை நேற்று தொடங்கியது. இதை என்டிபிசி நிறுவனத்தின் தலைமை பொது மேலாளர் திரு சுப்ரதா மண்டல் தொடங்கி வைத்து, அங்குள்ள வசதிகளை ஆய்வு செய்தார். இங்கு 10 கொவிட் சிகிச்சை படுக்கைகள், வென்டிலேட்டருடன் ஒரு ஐசியு படுக்கை வசதிகள் உள்ளது. மேலும் இந்த மையம் வெப் கேமிரா, எல்இடி டி.வி ஆகியவற்றுடன் அப்போலோவுடன் இணைக்கப்பட்டுள்ளது.
இதன் மூலம் உடல்நிலை மோசமடையும் நோயாளிகளை தொலை தூரத்தில் இருந்தே கண்காணித்து சிகிச்சைகளுக்கான ஆலோசனையை வழங்க முடியும். அதோடு, ஆக்ஸிஜன் செறிவூட்டிகள், ஆக்ஸிஜன் சிலிண்டர்கள் உட்பட பல வசதிகள் இந்த மையத்தில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721807
------
(Visitor Counter : 122
சாலைப் போக்குவரத்து மற்றும் நெடுஞ்சாலைத்துறை அமைச்சகம்
குவாலியர்-மொரேனா பாலம் நாட்டுக்கு அர்ப்பணிக்கப்பட்டது
மத்தியப் பிரதேசத்தில் உள்ள மொரேனா நகரத்தில் ரூ 108 கோடியில் கட்டப்பட்ட 1.420 கிலோமீட்டர் நீளமுடைய பாலம் மத்திய வேளாண், விவசாயிகள் நலன், ஊரக வளர்ச்சி, பஞ்சாயத்து ராஜ் மற்றும் உணவுப் பதப்படுத்துதல் அமைச்சர் திரு நரேந்திர சிங் தோமரால் இன்று நாட்டுக்கு அர்ப்பணிக்கப்பட்டது.
மத்தியப் பிரதேச முதல்வர் திரு சிவராஜ் சிங் சௌஹான் இந்த விழாவுக்கு தலைமை தாங்கினார். மத்திய அமைச்சர்கள் திரு தவர்சந்த் கெலோட், திரு பக்கம் சிங் குலாஸ்தே, ஜெனரல்  வி க் சிங், நாடாளுமன்ற உறுப்பினர்கள், சட்டமன்ற உறுப்பினர்கள் மற்றும் மத்திய மற்றும் மாநில அரசுகளின் மூத்த அதிகாரிகள் இந்த நிகழ்ச்சியில் கலந்து கொண்டனர்.
ராஜஸ்தானில் உள்ள தோல்பூரையும், மத்தியப் பிரதேசத்தில் உள்ள குவாலியரையும் இணைக்கும் இந்தப் பாலம் திட்டமிட்டபடி 18 மாதங்களில் கட்டி முடிக்கப்பட்டது.
இந்த நான்கு வழி பாலத்தில் இரு புறங்களிலும் சர்வீஸ் சாலைகள் உள்ளன. மோரேனா நகரத்தின் போக்குவரத்து நெரிசலைக் கருத்தில் கொண்டு, நேரத்தை மிச்சப்படுத்தவும், எரிபொருள் வீணாவதை தடுக்கவும் இப்பாலம் கட்டப்பட்டது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1659695
-----
(Visitor Counter : 134
பாதுகாப்பு அமைச்சகம்
நாட்டின் ராணுவ வரலாற்றை இளைஞர்கள் தெரிந்துகொள்ள வேண்டும்: திரு ராஜ்நாத் சிங்
நான்காவது ராணுவ இலக்கிய விழாவில் புதுதில்லியில் இருந்து காணொலி மூலம் பாதுகாப்பு அமைச்சர் திரு ராஜ்நாத் சிங் இன்று உரையாற்றினார்.
நாட்டின் ராணுவ வரலாற்றை இளைஞர்கள் தெரிந்துகொள்ள வேண்டும் என்று கூறிய அவர், ராணுவ இலக்கியத் திருவிழா போன்ற புதுமையான முயற்சிகளை வரவேற்றார்.
இத்தகைய நிகழ்வுகளின் மூலம் பொது மக்கள், குறிப்பாக இளைஞர்கள், நமது பாதுகாப்புப் படைகள் புரிந்த போர்கள் குறித்தும், வீரர்களின் அனுபவங்கள் பற்றியும் அறிந்து கொண்டு நாட்டுப்பற்றுடன் திகழ்வார்கள் என்றார்.
ராணுவ வரலாற்றின் முக்கியத்துவம் குறித்து பேசிய அவர், பாதுகாப்பு அமைச்சராக தாம் பதவி ஏற்றுக் கொண்டவுடன், நாட்டின் எல்லைப்புற வரலாற்றை ஆவணப்படுத்தும் பணியைத் துரிதப்படுத்த குழு ஒன்றை அமைத்ததாக கூறினார்.
எல்லைகளில் நடந்த போர்கள், வீரர்களின் தியாகங்கள் ஆகியவற்றைக் குறித்து எளிய நடையில், அனைவரும் புரிந்து கொள்ளும் வகையில் வரலாறாக வெளியிடுவதே இந்த முயற்சியின் நோக்கம் என்று ராஜ்நாத் சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1681715
பிரதமர் அலுவலகம்
75க்கும் குறைவான நாட்களே உள்ள வேளையில், சர்வதேச யோகா தினம் 2023ஐ மிகுந்த உற்சாகத்துடன் கடைபிடிக்குமாறு நாட்டுமக்களுக்கு பிரதமர் வேண்டுகோள்
சர்வதேச யோகா தினம் 2023ஐ மிகுந்த உற்சாகத்துடன் கடைபிடிக்குமாறு நாட்டுமக்களுக்கு பிரதமர் திரு நரேந்திர மோடி வேண்டுகோள் விடுத்துள்ளார்.
மத்திய ஆயுஷ் அமைச்சர் திரு சர்பானந்தா சோனோவாலின் ட்விட்டர் பதிவைப் பகிர்ந்து பிரதமர் கூறியிருப்பதாவது:
“2023 சர்வதேச யோகா தினத்திற்கு இன்னும் 75க்கும் குறைவான நாட்களே இருக்கும் வேளையில், மிகுந்த உற்சாகத்துடன் அதை கடைப்பிடிக்குமாறும், யோகா பயிற்சியை தினமும் மேற்கொள்ளுமாறும் உங்கள் அனைவரையும் கேட்டுக்கொள்கிறேன்.”
குடியரசுத் தலைவர் செயலகம்
குடியரசுத் தலைவர், மத்தியப் பிரதேசம், ராஜஸ்தான் மாநிலங்களில் ஜூலை 13 முதல் 15 வரை பயணம் மேற்கொள்கிறார்
குடியரசுத் தலைவர் திருமதி திரௌபதி முர்மு மத்தியப் பிரதேசம், ராஜஸ்தான் மாநிலங்களில் 2023, ஜூலை 13 முதல் 15 வரை பயணம் மேற்கொள்கிறார்.
2023 ஜூலை 13 அன்று மத்தியப் பிரதேச மாநிலம் குவாலியரில் உள்ள அடல் பிகாரி வாஜ்பாய் இந்திய தகவல் தொழில்நுட்பம் மற்றும் மேலாண்மை நிறுவனத்தின் 4-வது பட்டமளிப்பு நிகழ்ச்சியில் குடியரசுத்தலைவர் பங்கேற்கவுள்ளார்.
2023, ஜூலை 14 அன்று ஜெய்ப்பூரில் உள்ள ராஜஸ்தான் சட்டப்பேரவையில் குடியரசுத் தலைவர் உரையாற்றவுள்ளார். அன்று மாலை ஜெய்ப்பூரில் காமன்வெல்த் நாடாளுமன்ற சங்கத்தின் கீழ்  ராஜஸ்தான் சட்டப்பேரவை ஏற்பாடு செய்துள்ள கருத்தரங்கிலும் அவர் உரையாற்றவுள்ளார்.
நிதி அமைச்சகம்
துப்புரவுத் துண்டுகளுக்கு ஜி.எஸ்.டி. வரி வீதம்
துப்புரவுத் துண்டுகளின் ஜி.எஸ்.டி. வரிவீதம் பற்றி பல்வகை பத்தி எழுத்தாளர்களின் குறிப்புரைகள் உள்ளன. இப்பொருளின் மீது வரிவீதம் ஜி.எஸ்.டி. க்கு முன்னும் மற்றும் பின்னும் ஒன்றாக அல்லது சற்றுக் குறைவாக இருக்கிறது. துப்புரவுத் துண்டுகள் தலைப்பு 9619க்குக் கீழ் வகைப்படுத்தப்படுகின்றன. ஜி.எஸ்.டி. வருகைக்கு முன் அவை 6% சலுகைக் கலால் வரி மற்றும் 5% வாட் பெற்றன. மேலும் ஜி.எஸ்.டி. க்கு முன் துப்புரவுத் துண்டுகளின் மேல் விதிக்கப்பட்ட மொத்த வரி 13.68% ஆகத்தான் இருந்தது. ஆகையால் துப்புரவுத்துண்டிற்கு 12% ஜி.எஸ்.டி. வரியாக அளிக்கப்பட்டு உள்ளது.
துப்புரவுத்துண்டுகள் தயாரிப்பதற்கான பெரும்பான்மை மூலப்பொருள் மற்றும் விதிக்கப்படும் வரி வீதம் ஆகியவை கீழே இருக்கிறவாறு உள்ளன:
அ) 18% ஜி.எஸ்.டி. வரிவீதம்
o அதிக உறிஞ்சும் தன்மையுள்ள பாலிமர்
o பெருமளவு எத்திலின் படலம்
o பசை
o மெல்லிய குறைந்த அடர்த்தியுள்ள பாலித்தலின் – கட்ட உதவும் மூடி
ஆ) 12% ஜி.எஸ்.டி. வரிவீதம்
o வெப்பத்தால் ஒட்டிகொண்டிருக்கிற பின்னப்படாத
o விடுவிப்புத் தாள்
o மரக் கூழ்
துப்புரவு துண்டுகள் செய்வதற்கு வேண்டிய மூலப்பொருள்கள் மட்டும் 12% ல் 18% தை கவர்கின்றன. ஜி.எஸ்.டி. அமைப்பில் தலைகீழாக்கு நிலை காணப்படுகிறது. தற்போது நடைமுறையில் உள்ளச் ஜி.எஸ்.டி. சட்டப்படி அப்படிச் சேரும் வருமான வரி திரும்ப கொடுக்கப்பட்ட போதிலும், அதோடு தொடர்புடைய பொருட்செலவு  மற்றும் நிர்வாகச் செலவு, இறக்குமதி என்கிற பிற்போக்கு நிலைக்கு அவர்களைத்தள்ளும் .அது நேருக்கு எதிரான நிலையில் நிதித்தடையால் ஏற்படும் பொருட்செலவு மற்றும் நிர்வாகச் செலவை திரும்ப கொடுக்க வெண்டிய நிலை இல்லாமல் இருந்தாலும் இறக்குமதி மீது12% அனைத்துலக ஜி.எஸ்.டி. விதிக்கப்படும்.
துப்புரவுத்துண்டுகளின் மீதான ஜி.எஸ்.டி. 12% ல் இருந்து 5% மாக குறைக்கப்பட்டால் வரி தலைகீழாகும் நிலையை மேலும் அதிகரித்து மேலும் அதிகமாக ஐ.டி.சி. கூடும் நிலையை ஏற்படுத்தி அதற்கொத்த அதிகப்பொருட்செலவை நிதித்தடை மற்றும் தொடர்புடைய நிர்வாகச்செலவு ஆகியவற்றால் உள்நாட்டு தொழிலாளர்களை இறக்குமதி மூலம் மேலும் பிந்தங்கிய நிலையில் விட்டுவிடும்..
ஜி.எஸ்.டி. வரிவீதத்தை ஒன்றும் இல்லாத நிலைக்குக் குறைப்பது உள்நாட்டு துப்புரவுத் துண்டுகள் உற்பத்தி செய்வோருக்கு ஐ.டி.சி. யை முழுமையாக தடுத்து இறக்குமதி வரியை பூஜ்யமாக்குவதாகும். இது உள்நாட்டிலே தயாரிக்கப்பட்டுள்ள துப்புரவுத்துண்டுகளை எதிரெதிராக உள்ள இறக்குமதியால் பெரிய பின் தங்கிய நிலைக்குத் தள்ளி அதனுடைய மதிப்பைப் பூஜ்யமாக்கிவிடும்.
பிரதமர் அலுவலகம்
மனதின் குரல் வினாடி-வினா நிகழ்ச்சியில் பங்கேற்க பிரதமர் அழைப்பு
பல்வேறு சமுதாய முயற்சிகள் உட்பட சமீபத்திய மனதின் குரல் அத்தியாயத்தில் இடம்பெற்றுள்ள பல்வேறு தலைப்புகளில் நடைபெறும் மனதின் குரல் வினாடி-வினா போட்டியில் பங்கேற்குமாறு பிரதமர் திரு நரேந்திர மோடி அழைப்பு விடுத்துள்ளார்.
இதுகுறித்து பிரதமர் தமது ட்விட்டர் பதிவில் கூறியிருப்பதாவது:
“பல்வேறு சமுதாய முயற்சிகள் உட்பட இந்த மாத மனதின் குரல் நிகழ்ச்சியில் பல்வேறு தலைப்புகளில் நாம் உரையாடி உள்ளோம். நமோ செயலியில் மனதின் குரல் வினாடி-வினா போட்டியில் கலந்து கொள்ளுங்கள்”.
பிரதமர் அலுவலகம்
“தேர்வுக்கு தயாராவோம் 2022” நிகழ்ச்சியில் பங்கேற்க பிரதமர் அழைப்பு
“தேர்வுக்கு தயாராவோம் 2022” குறித்து டுவிட் செய்த பிரதமர் திரு நரேந்திர மோடி, இந்த நிகழ்ச்சியில் பங்கேற்க பதிவு செய்யுமாறு கேட்டுக் கொண்டார். நமது ஆற்றல்மிக்க இளைஞர்களுடன் இணைவதற்கும், அவர்களின் சவால்கள் மற்றும் விருப்பங்களை நன்கு புரிந்துகொள்வதற்கும் இது அவருக்கு வாய்ப்பளிக்கிறது என்று அவர் கூறினார்.
“பரீட்சைகள் நெருங்கிக்கொண்டிருக்கின்றன, ஆகையால் ‘தேர்வுக்கு தயாராவோம் 2022’ நிகழ்ச்சியும் நெருங்குகிறது. மன அழுத்தமில்லாத தேர்வுகளைப் பற்றி பேசுவோம், மீண்டும் ஒருமுறை நமது துணிச்சலான தேர்வு வீரர்கள் #ExamWarriors, அவர்களின் பெற்றோர்கள் மற்றும் ஆசிரியர்களுக்கு ஆதரவளிப்போம். இந்த ஆண்டிற்கான ‘தேர்வுக்கு தயாராவோம் 2022’ நிகழ்ச்சியில் பங்கேற்பதற்காக பதிவு செய்யும்படி உங்கள் அனைவரையும் கேட்டுக்கொள்கிறேன்.
தனிப்பட்ட முறையில், ‘பரிக்ஷா பே சர்ச்சா’ ஒரு அருமையான கற்றல் அனுபவம். நமது ஆற்றல்மிக்க இளைஞர்களுடன் இணைவதற்கும், அவர்களின் சவால்கள் மற்றும் விருப்பங்களை நன்கு புரிந்துகொள்வதற்கும் எனக்கு வாய்ப்பு கிடைகிறது. கல்வி உலகில் மாறிவரும் நடைமுறைகளை கண்டறியவும் இது வாய்ப்பளிக்கிறது. #PPC2022.”, என்று பிரதமர் தனது டுவிட்டரில் கூறியுள்ளார்.
மத்திய அமைச்சரவை
பருவநிலை மாற்றம் மற்றும் சுற்றுச்சூழல் துறையில் இந்தியா – சுவிட்சர்லாந்து இடையே தொழில்நுட்ப ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – சுவிட்சர்லாந்து இடையே, பருவநிலை மாற்றம் மற்றும் சுற்றுச்சூழல் துறையில் தொழில்நுட்ப ஒத்துழைப்புக்காக மேற்கொள்ளப்பட்ட புரிந்துணர்வு ஒப்பந்தத்திற்கு பின்னேற்பு ஒப்புதல் அளிக்கப்பட்டுள்ளது. இந்த ஒப்பந்தம் சுவிட்சர்லாந்தில் 13 செப்டம்பர், 2019 அன்று கையெழுத்தானது.
முக்கிய விளைவு:
சுற்றுச்சூழல் சீர்கேடுகள், சமுதாயத்தின் மேம்பட்ட பிரிவினரைவிட, சமூக மற்றும் பொருளாதார ரீதியாக பின்தங்கிய பிரிவினரிடையே அதிக பாதிப்பை ஏற்படுத்தி வருகிறது. சுற்றுச்சூழல் சீர்கேடுகளைத் தடுக்க மேற்கொள்ளப்படும் ஒவ்வொரு முயற்சியும், சமுதாயத்தின் அனைத்துத் தரப்பினருக்கும், வலுவான சுற்றுச்சூழல் வளங்கள் கிடைப்பதை உறுதி செய்யும்.
----
(
பிரதமர் அலுவலகம்
130 ஆண்டுகளுக்கு முன்பு இதே நாளில் சுவாமி விவேகானந்தர் நிகழ்த்திய சிகாகோ உரையைப் பிரதமர் நினைவுகூர்ந்தார்
130 ஆண்டுகளுக்கு முன்பு இதே நாளில் சிகாகோவில் உள்ள உலக சமய நாடாளுமன்றத்தில் சுவாமி விவேகானந்தர் நிகழ்த்திய உரை உலகளாவிய ஒற்றுமை மற்றும் நல்லிணக்கத்திற்கான அறைகூவலாக இன்றும் எதிரொலிக்கிறது என்று பிரதமர் திரு. நரேந்திர மோடி கூறியுள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது:
“130 ஆண்டுகளுக்கு முன்பு இதே நாளில் சுவாமி விவேகானந்தர் நிகழ்த்திய சிகாகோ உரை, உலக ஒற்றுமை மற்றும் நல்லிணக்கத்திற்கான அறைகூவலாக இன்றும் எதிரொலிக்கிறது. மனிதகுலத்தின் உலகளாவிய சகோதரத்துவத்தை வலியுறுத்தும் காலத்தால் அழியாத அவரது செய்தி நமக்கு வழிகாட்டியாக உள்ளது.”
நுகர்வோர் நலன், உணவு மற்றும் பொது விநியோகம் அமைச்சகம்
2 கோடி மெட்ரிக் டன் இலக்கை தாண்டியது நெல் கொள்முதல்
2020-21 காரீப் பருவத்தில் நெல் கொள்முதல், 2 கோடி மெட்ரிக் டன் இலக்கை தாண்டியுள்ளது.
காரீப் சந்தை காலம் 2020-21-ல், உணவு தானியங்களை அரசு தொடர்ந்து குறைந்த பட்ச ஆதரவு விலையில் கொள்முதல் செய்து வருகிறது. பஞ்சாப், ஹரியானா, உத்தரப் பிரதேசம், உத்தரகாண்ட், தமிழ்நாடு, சண்டிகர், ஜம்மு காஷ்மீர், கேரளா மற்றும் குஜராத்தில் 31.10.2020 வரை, 204.59 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டு இதே காலத்தில் 168.87 லட்சம் மெட்ரிக் டன் மட்டுமே கொள்முதல் செய்யப்பட்டடது.இதை விட இந்தாண்டு கொள்முதல் 21.16% அதிகம்.
இந்த கொள்முதல் மூலம், சுமார் 17.23 லட்சம் விவசாயிகள், ரூ.38,627.46 கோடி குறைந்தபட்ச ஆதரவு விலை பெற்று பயனடைந்துள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் போன்ற மாநிலங்கள் 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்ய ஒப்புதல் வழங்கப்பட்டுள்ளது.
ஆந்திர பிரதேசம், கர்நாடகா, தமிழ்நாடு, மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் ஒப்புதல் வழங்கப்பட்டது.
கடந்த 31ம் தேதி வரை, 10293.61 மெட்ரிக் டன் பாசி பயறு, உளுந்து, நிலக்கடலை, சோயாபீன் ஆகியவற்றை தமிழகம், மகாராஷ்டிரா, குஜராத் மற்றும் ஹரியானா மாநிலங்களைச் சேர்ந்த 6102 விவசாயிகளிடமிடருந்து ரூ.57.78 கோடி குறைந்தபட்ச ஆதரவு விலையில் அரசு நிறுவனங்கள் கொள்முதல் செய்துள்ளன. இதேபோல், கர்நாடகா மற்றும் தமிழக விவசாயிகள் 3961 பேரிடம் இருந்து 5089 மெட்ரிக் டன் கொப்பரை தேங்காய், ரூ.52.40 கோடி குறைந்த பட்ச ஆதரவு விலைக்கு கொள்முதல் செய்யப்பட்டுள்ளன.
பஞ்சாப், ஹரியானா, ராஜஸ்தான், மத்தியப் பிரதேசம் மற்றும் தெலங்கானாவில் பருத்தி கொள்முதல் சுமூகமாக நடைபெற்று வருகிறது. கடந்த 31ம் தேதி வரை, 120437 விவசாயிகளிடமிருந்து, 6333719 பருத்தி பேல்கள் ரூ.184563 லட்சத்துக்கு கொள்முதல் செய்யப்பட்டுள்ளன.
மேலும் விவரங்களுக்கு ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1669353
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அண்டை நாடுகளுடன், பயணிகள், சரக்கு போக்குவரத்துக்கான நிலையான விதிமுறைகள் அறிவிப்பு
அண்டை நாடுகளுடனான பயணிகள் மற்றும் சரக்குப் போக்குவரத்துக்கான மோட்டார் வாகன சட்ட விதிமுறைகளை, மோட்டார் வாகனச் சட்டம், 1988ன் கீழ் வெளியிட வேண்டும் என மத்திய சாலைப் போக்குவரத்து மற்றும் நெடுஞ்சாலை அமைச்சகத்துக்கு பல தரப்பில் இருந்து கோரிக்கை விடப்பட்டது. அமிர்தசரஸ் மற்றும் லாகூர் , புதுதில்லி - லாகூர் , கொல்கத்தா மற்றும் டாக்கா, அமிர்தசரஸ் மற்றும் நான்கானா சாஹிப் இடையே பேருந்து போக்குவரத்துக்கான விதிமுறைகளை, மத்திய சாலைப் போக்குவரத்து அமைச்சகம் முன்பு வெளியிட்டிருந்தது. அண்டை நாடுகளுடன் இந்தியா செய்து கொண்ட ஒப்பந்தத்தின் கீழ் செயல்படுவதற்கு இந்த விதிமுறைகள் வழங்கப்பட்டன.
அண்டை நாடுகளுடனான பயணிகள் மற்றும் சரக்கு போக்குவரத்துக்கான புரிந்துணர்வு ஒப்பந்தங்களை செயல்படுத்துவதற்கு, நிலையான விதிமுறைகளை வழங்க முடிவு செய்யப்பட்டுள்ளது. இது குறித்த அறிவிப்பு, மத்திய சாலைப் போக்குவரத்து மற்றும் நெடுஞ்சாலை அமைச்சகத்தின் இணையதளத்தில் ஜனவரி 15ம் தேதி வெளியிடப்பட்டுள்ளது.
மேலும் விவரங்களுக்கு: https://pib.gov.in/PressReleasePage.aspx?PRID=1689910
------
(Visitor Counter : 90